Dolores Walker

Lucía Waiser Palombo, Dolores Walker izen artistikoaz ezagunagoa, (Purén, Araucanía, Txile, 1931ko maiatzaren 2a) margolari, grabatzaile eta katedradun txiletarra da, bere obra batez ere arte garaikidean eta errealismo piktorikoan garatu duena. Carlos Vásquez margolariaren emaztea da. Walker eta Vásquez, beste hainbat pintore bezala —Angélica Quintana, Ernesto Fontecilla, Iván Vial eta Jorge Salas, adibidez—, Txileko diktadura militarrean erbestera joan behar izan zuten margolarien taldeko kideak dira.

 Biografia 
Dolores Walker Araucanía eskualdeko Purén herrian jaio zen.  Marrazketa eta pinturaren pedagogia ikasi zuen Txileko Unibertsitatean.  Horren ondoren, ikasketak osatu zituen Pragako (Txekoslovakia, gaur egungo Txekiar Errepublika) Carolingia Unibertsitateko Arte eta Diseinuko Goi Eskolan.

1957 eta 1969 urteen artean Txileko Unibertsitateko Arte Ederren Eskolako Marrazketa eta Pintura irakaslea izan zen. 1960ko hamarkadatik aurrera grabatuaren artean ere nabarmendu zen beste artista batzuekin batera, adibidez, Dinora Doudchitzky, Roser Bru edo Florencia de Amesti. 1971tik 1975era Del Pez dekorazio-arteen tailerreko kide izan zen Santiagon (Txile) eta Bogotan (Kolonbia).      

1975etik Espainian bizi da bere senarrarekin, Carlos Vásquez margolari txiletarrarekin. Biak erabat bertakotu ziren Espainiako bizitza artistikoan. 1975etik 1979ra Grupo Unidad, Artistas Chilenos del Escorial taldeko eta Madrilgo Salvador Allende Museoko lantaldeko kide izan ziren. Horrez gain, Taller Nueve-Galería Unidad edo Grupo 9 izeneko taldea osatu zuten El Escorialeko Carretera de la Estación kalean, beste artista batzuekin, haien artean, Eugenia Zamudio eta Kena Mardones. Taldea handik gutxira desegin zen.      

1982an Madrilgo (Espainia) Hortaleza Barrutiko Udaletxeko Kultur Etxean Pintura irakaslea izan zen.

Langile autonomo gisa, Publizitate Diseinatzaile eta Marrazkilari lanetan ere aritu izan da Young & Rubcam, Publigroup eta beste agentzia batzuetarako, guztiak Madrilen, Espainian.

Walkerrek margolaritzako eta grabatuko askotariko teknikak baliatzen ditu tamaina ertain eta handiko formatuetan; bere lanetan, «ikuspegi barrokoa ageri da, bi alderdi tematikorekin: natura eta eguneroko bizitzako objektuak, eta haietan hainbat elementu sartzen ditu —landareak, soropila, frutak, beirateria edo mahai-oihalak, adibidez—, bere paisaia eta natura hilen motibo errepikakor bihurtzen direnak».

 Erakusketak 
Banakako eta taldekako hainbat erakusketatan parte hartu du, bere ibilbidean, Txilen, Latinoamerikan, Europan eta Estatu Batuetan. Haien artean, ondokoak aipa daitezke.

 Bakarkakoak 
 1964 Beaux Arts Galeria, Santiago, Txile
 1967 Lirolay Galeria, Buenos Aires, Argentina
 1970 Galería del Sol, New York, AEB
 1974 Galería Callejón. Bogotá, Kolonbia
 1977 C.C.C., Amsterdam, Holanda
 1981 Aritza Galeria, Bilbo, Euskal Herria
 1989 Mellado Galeria, San Lorenzo de El Escorial, Madril, Espainia
 1996 Figuraciones Diferenciadas erakusketa, Madrilgo San Fernandoko Arte Ederren Errege Akademian
 1998 Pintura Chilena (Txileko presidentearen harrera), Aritza Galeria, Bilbo, Euskal Herria
 2007 Aritza Galeria, Bilbo, Euskal Herria

 Taldekakoak 
 Santiagoko Arte Garaikidearen Museoko Areto Ofizialean (1957, 1958, 1959, 1960, 1961 eta 1962)
 Santiagoko Grabatuaren I., II., III. eta IV. Biurteko Amerikarra (1964, 1966, 1968 eta 1970, hurrenez hurren)
 1962 Jugoslaviako Koloretako Grabatuaren Biurtekoa
 1965 New Delhiko (India) Arte Garaikidearen I. Hiru urtekoa
 1996 Dolores Walker - Carlos Vásquez erakusketa Txileko Arte Ederretako Museo Nazionalean 
 2002 Artistas chilenos en San Lorenzo de El Escorial, Madrileko Amerikako Museoan 
 2004 Mirando a Neruda: Imagen de un Centenario, Pintores Chilenos y Españoles Ilustran Neruda erakusketa, Madrileko Amerikako Museoa
 2005 Pintores Chilenos Contemporáneos de la 2ª. Mitad del Siglo XX erakusketa, Madrileko Amerikako Museoa
 2008 Altazor, Pintores Chilenos y Españoles ilustrando a Huidobro (2008), Madrileko Amerikako Museoa
 2010 Todas íbamos a ser reinas… pintoras chilenas y españolas ilustran a Gabriela Mistral, Madrileko Amerikako Museoa
 2014 38 años en San Lorenzo, El Escorialeko kultur-etxean

 Esker onak 
 1959 Marrazketa eta Grabatuko Urrezko Domina, Areto Ofiziala, Santiagoko Unibertsitatea, Txile.
 1961 Marrazketa eta Grabatuko Lehen saria, Areto Ofiziala, Santiagoko Unibertsitatea, Txile.
 1966 CRAV Lehiaketako Ohorezko Aipamena, Arte Garaikidearen Museoa, Santiagoko Unibertsitatea, Txile.
 1967 Premio de Adquisición saria, Sao Paulako Artearen IX. Biurtekoa, Brasil.
 2001 Pérez Rubio Marrazketa Saria Latinoamerikako pintorerik onenari, Iberoamerikako Pinturaren XXIII. Udazkeneko Aretoa, Plasencia, Espainia.
 Erreferentziak 

Kanpo estekak

 Dolores Walker. Artistas Visuales Chilenos - Museo Nacional Bellas Artes
 Dolores Walker - Carlos Vásquez. Pintores Chilenos. Puente Atlántico América en España (TVE). YouTubeko Lúa Ediciones 3.0 kanala

Kategoria:Txileko Unibertsitateko ikasleak
Kategoria:Gizabanako biziak
Kategoria:1931ko jaiotzak
Kategoria:Emakumea
Kategoria:Wikipedia:Apurtutako kanpo estekak dituzten orriak
Kategoria:Emakume margolariak
Kategoria:Txileko margolanak
Kategoria:Txileko emakumeak